Author: koki
Last saved by: janculova
Company: Abyss Studios, Ltd.

Vyhodnotenie medzirezortného pripomienkového konania

Návrh na členstvo Slovenskej republiky v Európskej agentúre pre rozvoj špeciálneho vzdelávania 

Spôsob pripomienkového konania |
Počet vznesených pripomienok, z toho zásadných | 34  / 4
Počet vyhodnotených pripomienok | 34
Počet akceptovaných pripomienok, z toho zásadných | 31  / 4
Počet čiastočne akceptovaných pripomienok, z toho zásadných | 2  / 0
Počet neakceptovaných pripomienok, z toho zásadných | 1  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 6 (4o,2z) | | |
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | 2 (0o,2z) | | |
4 . | Ministerstvo kultúry Slovenskej republiky | 11 (11o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 4 (4o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | 11 (11o,0z) | | |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | | x
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Národný bezpečnostný úrad | | | x |
24 . | Protimonopolný úrad Slovenskej republiky | | | x |
25 . | Úrad vlády Slovenskej republiky | | | x |
| SPOLU | 34 (30o,4z) | 0 (0o,0z) | 11 | 10

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia
MS SR | Articles of Association for the European Agency for Development in Special Needs Education z 13. 3. 2010 predstavujú zakladateľskú listinu, resp. štatút Európskej agentúry pre rozvoj špeciálneho vzdelávania (EARŠV) a preto preklad tohto základného dokumentu by mal byť doplnený do predkladaného materiálu. | Z | A | Štatút agentúry je súčasťou prílohy materiálu.

MS SR

obal materiálu, návrh uznesenia vlády SR, predkladacia správa 
Podľa článku 1 (druhý odsek) Articles of Association je EARŠV zriadená ministerstvami školstva členských štátov. Z tohto dôvodu na obale predkladaného materiálu je potrebné v hlavičke uviesť aj Ministerstvo školstva, vedy, výskumu a športu Slovenskej republiky. Obdobne je potrebné ako predkladateľa materiálu uviesť ministra školstva, vedy, výskumu a športu SR aj v návrhu uznesenia vlády SR a v tomto smere doplniť tiež prvý odsek predkladacej správy.

O

A

Časti materiálov upravené v zmysle pripomienky.

MS SR

návrh uznesenia 
V návrhu uznesenia vlády SR navrhujeme v bode A.1. v úvode textu vypustiť výrazy „návrh na“

O

A

Textácia uznesenia upravená v zmysle pripomienky.

MS SR

návrh uznesenia 
V návrhu uznesenia v bode C.1. je žiadúce doplniť, pre ktorú kapitolu štátneho rozpočtu (kapitola Ministerstva školstva, vedy, výskumu a športu SR) majú byť vyčlenené finančné prostriedky na úhradu ročného príspevku za členstvo v EARŠV

O

A

Uznesenie upravené v zmysle pripomienky.

MS SR

návrh uznesenia 
V súlade s článkom 6 (druhý odsek) Articles of Association navrhujeme v bode D. návrhu uznesenia vlády SR uvádzať ako nositeľa úlohy (poverenia) iba ministra školstva, vedy, výskumu a športu a následne text v bode D.1. upraviť takto: „D.1. po prerokovaní s podpredsedom pre ľudské práva a národnostné menšiny vymenovať člena/členku zboru reprezentantov...“

Z

A

Znenie uznesenia upravené v zmysle pripomienky.

MS SR

doložka vplyvov 
V doložke vybraných vplyvov v časti A.2. bod 3. navrhujeme vyznačiť pozitívny vplyv predkladaného materiálu na rovnosť príležitostí a v časti A.3. navrhujeme doplniť, resp. uviesť, že ročný príspevok za členstvo v EARŠV bude uhrádzať Ministerstvo školstva, vedy, výskumu a športu SR

O

ČA

Pozitívny sociálny vplyv na rovnosť príležitostí nie je možné v súčasnosti kvantifikovať.

MF SR

doložka vybraných vplyvov 
Z materiálu vyplýva negatívny vplyv na rozpočet verejnej správy súvisiaci s úhradou členského príspevku do agentúry vo výške 31 182 eur, ktorý je uvedený aj v doložke vybraných vplyvov, pričom doložka neobsahuje analýzu vplyvov na rozpočet verejnej správy a financovanie návrhu, čo žiadam dopracovať v zmysle Jednotnej metodiky na posudzovanie vybraných vplyvov. Zároveň upozorňujem, že v doložke je potrebné uviesť aj návrh na krytie zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy s tým, že tieto výdavky budú kryté v rámci návrhu limitov výdavkov dotknutých kapitol štátneho rozpočtu na roky 2012 až 2014 bez dodatočných požiadaviek na zvýšenie limitu výdavkov.

Z

A

Doložka vybraných vplyvov prepracovaná a doplnená o analýzu vplyvov na rozpočet verejnej správy.

MF SR

Návrh uznesenia vlády 
Žiadam z návrhu uznesenia vlády vypustiť úlohu pre podpredsedu vlády a ministra financií v bode C.1 „v roku 2012 a v ďalších rokoch účelovo vyčleniť finančné prostriedky na úhradu ročného príspevku za členstvo v Európskej agentúre pre rozvoj špeciálneho vzdelávania vo výške 31 182 eur“. Požiadavka vyplýva z uplatnenia zásadnej pripomienky k doložke vybraných vplyvov.

Z

A

Uznesenie prepracované v zmysle pripomienky.

MK SR

Predkladacia správa 
Text Predkladacej správy odporúčame zarovnať. Technická pripomienka.

O

A

Text zarovnaný.

MK SR

Vlastný materiál 
Číslovanie jednotlivých častí materiálu navrhujeme zjednotiť a prispôsobiť veľkosti použitého písma v texte. Technická pripomienka.

O

A

Číslovanie zjednotené a prispôsobené veľkosti použitého písma v texte v zmysle pripomienky.

MK SR

Vlastný materiál časť 2.1 druhý ods. 
V poslednej vete navrhujeme pred slovo "sprístupnenie" vložiť predložku "na", nakoľko bez nej uvedená formulácia nedáva požadovaný význam.

O

A

Text upravený v zmysle pripomienky.

MK SR

Vlastný materiál časť 2.1 druhý ods. 
V poslednej vete odporúčame slová „globálneho vzdelávania a interkultúrneho dialógu“ nahradiť slovami „globálnemu vzdelávaniu a interkultúrnemu dialógu“, v príslušnom gramatickom tvare.

O

N

Formulácia je v správnom gramatickom tvare.

MK SR

Vlastný materiál, str. 5, vysvetlivka č. 2 
Slovo „prehlbuje“ odporúčame nahradiť slovom „prehlbujú“, v príslušnom gramatickom tvare.

O

A

Text upravený v zmysle pripomienky.

MK SR

Vlastný materiál, str. 5, vysvetlivka č. 2 
Slovo „spôsobuje“ navrhujeme nahradiť slovom „spôsobujú“, v príslušnom gramatickom tvare.

O

A

Text upravený v zmysle pripomienky.

MK SR

Vlastný materiál časť 2.2 bod 2 
Slovo "Ministerstva“ odporúčame nahradiť slovom „Ministerstvu“, v príslušnom gramatickom tvare.

O

A

Text upravený v zmysle pripomienky.

MK SR

Vlastný materiál časť 2.2 bod 4 
Skratku „PS“ odprúčame rozpísať alebo ju zaviesť za prvým použitím slov "pracovná skupina" v texte, a to ako legislatívnu skratku prostredníctvom slov „ďalej len ...“ a túto dôsledne používať v celom texte.

O

A

Text upravený.

MK SR

Vlastný materiál časť 3. 
V druhej odrážke navrhujeme slovo "vytvárania" nahradiť slovom "vytváranie", v príslušnom gramatickom tvare.

O

A

Text upravený v zmysle pripomienky.

MK SR

Vlastný materiál časť 3. ods. Inkluzívny prístup vo vzdelávaní 
V šiestej odrážke navrhujeme nahradiť bodku na konci vety čiarkou.

O

A

Text upravený v zmysle pripomienky.

MK SR

Vlastný materiál časť 3 ods. Výhody inkluzívneho vzdelávania 
V tretej odrážke, v štvrtej vete vložiť za slovo „druhej“ slovo „strane“.

O

A

Slovo vložené do textu.

MDVaRR SR

Návrh uznesenia vlády, bod D 
V návrhu uznesenia vlády SR odporúčam prehodnotiť bod D v tom zmysle, že vláda SR by nepoverila podpredsedu vlády SR pre ľudské práva a národnostné menšiny a ministra školstva, vedy, výskumu a športu „spoločne vymenovať“ člena/členku zboru reprezentantov a národného koordinátora/koordinátorku Európskej agentúry pre rozvoj špeciálneho vzdelávania, ale v nadväznosti na bod 1.2 by vláda SR poverila ministra školstva, vedy, výskumu a športu vymenovaním člena/členky zboru reprezentantov a podpredsedu vlády SR pre ľudské práva a národnostné menšiny vymenovaním národného koordinátora/koordinátorky.

O

ČA

D. poveruje 

ministra školstva, vedy, výskumu a športu 

D.1. po prerokovaní s podpredsedom vlády pre ľudské práva a národnostné menšiny vymenovať člena zboru reprezentantov Európskej agentúry pre rozvoj špeciálneho vzdelávania a národného koordinátora Európskej agentúry pre rozvoj špeciálneho vzdelávania, ktorí budú zodpovedať za realizáciu úkonov a koordinovanie plnenia úloh súvisiacich so vstupom Slovenskej republiky do agentúry.

MDVaRR SR

Str. 2, bod 1.2  
Na str. 2 v bode 1.2 v časti Zbor reprezentantov odporúčam zmeniť slovné spojenie „menovaný ministerstvom“ na „vymenovaný ministrom školstva príslušného štátu“,

O

A

Text upravený v zmysle pripomienky.

MDVaRR SR

Str. 6, bod 2.2 
Na str. 6 v bode 2.2 odporúčam vypustiť z uvádzacej vety „Členovia pracovnej skupiny...“ slovo „taktiež“.

O

A

Text upravený v zmysle pripomienky.

MDVaRR SR

Celý materiál 
V celom materiáli odporúčam jednotne uvádzať skratku „pracovná skupina“ – „PS“ a namiesto slovného spojenia „webová stránka agentúry“ uvádzať „webové sídlo agentúry“.

O

A

Uvedená pripomienka akceptovaná.

MZV SR

všeobecná pripomienka 
Odporúčame uvádzať v materiáli odkazy na štatút agentúry (Articles od Association), ktorý je základným dokumentom upravujúcim jej fungovanie. Navrhujem zaradiť ho do materiálu aj ako prílohu.

O

A

Odkaz na agentúru uvedený v materiály. Preklad štatútu agentúry priložený k materiálu formou prílohy.

MZV SR

návrh uznesenia 
V návrhu uznesenia absentuje určenie subjektu/subjektov zodpovedných za realizáciu úkonov súvisiacich so vstupom SR do agentúry v konkrétnom termíne, ako aj určenie subjektu/subjektov zodpovedných za koordinovanie plnenia úloh po prijatí SR za člena agentúry. Odporúčame doplniť uznesenie v tomto zmysle.

O

ČA

Uznesenie čiastočne upravené. Uvedené zodpovedné osoby budú mať vyšpecifikované úlohy v menovacích dekrétoch.

MZV SR

doložka vplyvov 
Upozorňujeme, že v štatúte agentúry sa uvádza, že členská krajina je zodpovedná za výdavky týkajúce sa aktivít svojho zástupcu v zbore reprezentantov a aktivít národného koordinátora, ktoré budú vyžadovať prostriedky na komunikáciu, cestovanie a rozširovanie informácií (čl. 6. a čl. 11 štatútu agentúry). Navrhujeme tieto skutočnosti uviesť v doložke vplyvov.

O

A

Uvedené skutočnosti sú zahrnuté v prepracovanej doložke vplyvov.

MZV SR

vlastný materiál, časť 1.1. 
V časti 1.1., v druhom odstavci navrhujeme doplniť na začiatok odstavca vetu: „Agentúra je nezávislou samosprávnou európskou asociáciou zriadenou ministerstvami školstva jej členských krajín, v súčasnosti sídli v Dánsku, v Odense (čl. 1 štatútu agentúry).“. Ďalej pokračovať pôvodnou prvou vetou „Agentúra združuje ...“.

O

A

Text doplnený v zmysle pripomienky.

MZV SR

vlastný materiál, časť 1.1. 
V časti 1.1., v siedmom odstavci sa uvádza, že agentúra je „financovaná európskymi organizáciami a je tiež podporovaná ministerstvami školstva jednotlivých členských štátov.“. V štatúte agentúry sa však všeobecnejšie uvádza a z informácií v materiáli takisto vyplýva, že primárne je agentúra financovaná z príspevkov jej členských štátov a na jej činnosť prispievajú aj Európska komisia a Európsky parlament. Nie je nám zrejmé, či „európske organizácie“ v materiáli znamená „inštitúcie EÚ“. Navrhujeme preformulovať uvedenú vetu takto: „Činnosť agentúry je financovaná z príspevkov jej členských štátov ako aj inštitúcií EÚ .“ Navrhujeme zvážiť prípadné doplnenie ďalšej vety takto: „Aktivity súvisiace s členstvom v agentúre koordinujú primárne ministerstvá školstva príslušných krajín.“. 

Posledné dve vety odstavca, pre lepšiu zrozumiteľnosť ich významu, navrhujeme spojiť a preformulovať takto: „V rámci programu Jean Monet podporuje Akčný program činnosť šiestich organizácií, pričom jednou z nich je práve agentúra.“

O

A

Textácia upravená v zmysle pripomienky.

MZV SR

vlastný materiál, časť 1.3. 
V časti 1.3, prvý odsek, navrhujeme začať odsek novou vetou takto: „Agentúra je združením členských štátov EÚ, Islandu, Nórska a Švajčiarska, štatút pozorovateľa na jeden rok však môžu získať aj iné európske krajiny, ktoré môžu byť prijaté i za člena agentúry (čl. 4 štatútu agentúry).“. Pôvodnú prvú vetu navrhujeme preformulovať takto: „V súčasnosti má agentúra 27 členských štátov štátov, z toho 24 členských krajín EÚ“. Nedomnievame sa, že je potrebné uvádzať „na úrovni zástupcov ministerstiev školstva“, keďže v tejto časti materiálu sa hovorí o členstve v agentúre, nie o členstve v Zbore reprezentantov, kde sú zastúpení nominanti ministerstiev školstva. 

Štáty v tabuľke odporúčame zoradiť abecedne.

O

A

Textácia upravená v zmysle pripomienky. Poradie zoradené abecedne.

MZV SR

vlastný materiál, časť 1.4. 
V časti 1. 4. odporúčame uviesť presnejšie informácie o spolupráci SR s agentúrou v období, kedy SR pôsobila v agentúre ako pozorovateľ (kto spolupracoval, aké konkrétny projekty/aktivity boli realizované a podobne). V tejto časti dokumentu odporúčame uviesť aj zdôvodnenie návrhu na členstvo SR v agentúre.

O

A

Znenie textu preformulované, doplnené o zdôvodnenie návrhu na členstvo SR v agentúre.

MZV SR

vlastný materiál, časť 1.5. 
Časť 1.5 odporúčame zaradiť hneď za informáciu o organizačnej štruktúre agentúry, tak aby bola informácia o agentúre celistvá. Navrhujeme vypustiť v poslednej vete prvého odstavca „aj v českom jazyku“. Toto konštatovanie nepovažujeme za relevantné.

O

A

Poradie podklapitol upravené v zmysle pripomienky. Posledná veta vypustená.

MZV SR

vlastný materiál, časť 1.6. 
Časť 1.6. odporúčame zaradiť hneď za časť 1.4., s ktorou súvisí.

O

A

Podklapitoly preradené.

MZV SR

vlastný materiál, časť 2.1. 
V piatom odstavci časti 2.1 začína druhá veta takto „Integrované vzdelávanie...“. V tejto časti dokumentu a v materiáli vo všeobecnosti sa však hovorí o inkluzívnom vzdelávaní, pričom výraz integrované vzdelávanie má odlišný obsah. Navrhujeme upraviť spomenutú vetu na: „Inkluzívne vzdelávanie...“.

O

A

Textácia vety upravená v zmysle pripomienky.

MZV SR

vlastný materiál, časť 3. 
V prvom bode časti 3. sa hovorí ..“poskytnúť kvalitné vzdelávanie všetkým občanom a občiankam“. Z medzinárodnoprávnych záväzkov SR v oblasti ľudských práv však vplýva , že „právo na vzdelanie“ majú všetci ľudia, bez ohľadu na fakt, či sú občanmi štátu, teda napr. kategórie ako cudzinci, žiadatelia o azyl a podobne. S v materiáli uvedeným konštatovaním preto nemôžeme súhlasiť a navrhujme vypustenie príslušnej vety, prípadne jej úpravu.

O

A

Formulácia vety upravená v zmysle pripomienky.